*Projekts*

LATVIJAS REPUBLIKAS MINISTRU KABINETS

2015. gada \_\_.\_\_\_\_\_\_\_\_\_\_ Noteikumi Nr.……..

Rīgā (prot. Nr.\_\_\_ \_\_\_.§)

**Reģionālās attīstības koordinācijas padomes nolikums**

Izdoti saskaņā ar Reģionālās attīstības likuma 14.panta 2.punktu

**I Vispārīgie jautājumi**

1. Noteikumi nosaka reģionālās attīstības atbalsta pasākumu īstenošanas, novērtēšanas un finansēšanas kārtību.
2. Lai īstenotu šo noteikumu 1. punktā minēto pilnvarojumu, tiek izveidota Reģionālās attīstības koordinācijas padome (turpmāk - padome), kas ir koleģiāla institūcija un kuras mērķis ir nodrošināt reģionālās politikas un nozaru politiku koordināciju plānošanas, īstenošanas un uzraudzības līmenī, sekmējot Eiropas strukturālo un investīciju fondu 2014.-2020.gadam (Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda), Eiropas teritoriālās un pārrobežu sadarbības programmas un cita veida ieguldījumu mērķtiecīgu un saskaņotu veikšanu atbilstoši teritoriju vajadzībām un attīstības iespējām.

**II Padomes funkcijas, uzdevumi, tiesības un pienākumi**

1. Padomei ir šādas funkcijas:
   1. izskatīt un saskaņot nacionālas un reģionālas nozīmes attīstības centru pašvaldību teritoriju attīstības plānošanas dokumentus (attīstības programmas), nodrošinot to atbilstību integrētas pieejas principiem, kā arī izskatīt pašvaldību, kurās neietilpst reģionālas nozīmes attīstības centri (89 novadu pašvaldību), attīstības programmu projektu ideju konceptus;
   2. izskatīt un saskaņot pašvaldību projektu idejas, nodrošinot to atbilstību normatīvajiem aktiem par Eiropas Savienības fondu 2014.–2020.gada darbības programmas „Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī Eiropas Savienības struktūrfondu un Kohēzijas fonda plānošanas perioda 2014.–2020.gadam plānošanas dokumentiem;
   3. izvērtēt plānotos un veiktos visa veida ieguldījumus teritorijās, radot priekšnosacījumus visu pašvaldību attīstībai nozīmīgu investīciju projektu koordinētai īstenošanai un teritoriju līdzsvarotai attīstībai, tai skaitā novēršot finanšu avotu pārklāšanās risku.
2. Lai īstenotu šo noteikumu 3.punktā minētās funkcijas, padome pilda šādus uzdevumus:
   1. izskata attiecīgā plānošanas reģiona, kurā atrodas pašvaldība, sagatavoto atzinumu par izstrādātās vai aktualizētās pašvaldības integrētās attīstības programmas atbilstību plānošanas reģiona prioritātēm;
   2. izskata Vides aizsardzības un reģionālās attīstības ministrijas un nozaru ministriju sagatavotos atzinumus par izstrādātās vai aktualizētās pašvaldības integrētās attīstības programmas, t.sk. pašvaldības attīstības programmas investīciju plāna vai tā grozījumu, atbilstību Eiropas Savienības struktūrfondu un Kohēzijas fonda plānošanas dokumentiem un izstrādātajiem ieviešanas nosacījumiem. Ja nepieciešams, atzinumā iekļauj priekšlikumus atbilstoši normatīvajiem aktiem teritorijas attīstības plānošanas jomā.
   3. atbilstoši šo noteikumu 4.1. un 4.2.punktos sniegtajiem atzinumiem pieņem lēmumu par:
      1. nacionālas nozīmes attīstības centru attīstības programmu atbilstību Eiropas Parlamenta un Padomes 2013.gada 17.decembra regulas Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas Nr.1080/2006 atcelšanu 7.panta 1.punkta prasībām – informācija par ekonomisko, sociālo, demogrāfisko, vides un klimata izaicinājumu risināšanu pilsētās, kā arī pilsētu - lauku mijiedarbību, investīciju plāns ar integrēto teritoriālo investīciju sadaļu;
      2. nacionālas nozīmes attīstības centru pašvaldību attīstības programmu investīciju plānu integrētajās teritoriālajās investīcijās iekļauto specifisko atbalsta mērķu 3.3.1. „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – 3.3.1. specifiskais atbalsta mērķis), 4.2.2. „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās” (turpmāk – 4.2.2. specifiskais atbalsta mērķis), 5.6.2. „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – 5.6.2. specifiskais atbalsta mērķis), 8.1.2. „Uzlabot vispārējās izglītības iestāžu mācību vidi” (turpmāk – 8.1.2. specifiskais atbalsta mērķis), 8.1.3. „Palielināt modernizēto profesionālās izglītības iestāžu skaitu” (turpmāk – 8.1.3. specifiskais atbalsta mērķis) un 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” (turpmāk – 9.3.1. specifiskā atbalsta mērķa 9.3.1.1. pasākums) projektu ideju (prioritāro un alternatīvo) Eiropas Reģionālās attīstības fonda finansējuma un sasniedzamo iznākuma rādītāju apjomu katram projekta iesniedzējam (katra integrēto teritoriālo investīciju specifiskā atbalsta mērķa ietvaros), izvērtējot investīciju plānā iekļauto projektu ideju atbilstību specifiskā atbalsta mērķa mērķiem, atbalstāmajām darbībām, attiecināmajām izmaksām un sasniedzamajiem rezultātiem;
      3. reģionālas nozīmes attīstības centru pašvaldību attīstības programmu investīciju plānu projektu ideju (prioritāro un alternatīvo) Eiropas Reģionālās attīstības fonda finansējuma un sasniedzamo iznākuma rādītāju apjomu pašvaldībai 3.3.1. un 5.6.2. specifiskā atbalsta mērķa ietvaros, izvērtējot investīciju plānā iekļauto projektu ideju atbilstību specifiskā atbalsta mērķa mērķiem, atbalstāmajām darbībām, attiecināmajām izmaksām un sasniedzamajiem rezultātiem;
      4. projektu ideju Eiropas Reģionālās attīstības fonda finansējuma un sasniedzamo iznākuma rādītāju apjomu pašvaldībās 5.6.2. specifiskā atbalsta mērķa ietvaros, balstoties uz Latgales plānošanas reģiona attīstības programmas pielikumu;
   4. izskata un saskaņo pašvaldības attīstības programmu vai tās grozījumus, bet nepieņem lēmumu par:
      1. attīstības programmu sadaļu 9.3.1. specifiskā atbalsta mērķa 9.3.1.1. pasākuma atbalsta izmantošanai pirms 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu pieejamību personām ar invaliditāti un bērniem” 9.2.2.1. pasākuma „Deinstitucionalizācija” (turpmāk - 9.2.2. specifiskā atbalsta mērķa 9.2.2.1. pasākums) ietvaros izstrādāto Reģionālo deinstitucionalizācijas plānu apstiprināšanas Labklājības ministrijas izveidotajā Sociālo pakalpojumu attīstības padomē;
      2. attīstības programmu sadaļu 8.1.2. specifiskā atbalsta mērķa atbalsta izmantošanai pirms 2014.-2020.gada Eiropas Savienības fondu plānoto investīciju kartējuma vispārējā izglītībā sagatavošanas;
      3. attīstības programmu sadaļu 8.1.3. specifiskā atbalsta mērķa atbalsta izmantošanai pirms 2014.-2020.gada Eiropas Savienības fondu plānoto investīciju kartējuma profesionālajā izglītībā sagatavošanas un Ministru kabineta noteikumu par 8.1.3. specifiskā atbalsta mērķa īstenošanu pieņemšanas Ministru kabinetā;
      4. novadu pašvaldību (110 novadu pašvaldību) attīstības programmu sadaļu 4.2.2. specifiskā atbalsta mērķa atbalsta izmantošanai pirms šī specifiskā atbalsta mērķa vajadzību analīzes, teritoriālā kartējuma, projektu atlases kritēriju apstiprināšanas un lēmuma pieņemšanas par projektu ideju konceptu priekšatlases rezultātiem.
   5. izskata Vides aizsardzības un reģionālās attīstības ministrijas sagatavoto apkopojumu (atbilstoši pašvaldību sniegtajai informācijai) par pašvaldību projektu ideju papildinātību, aptverot visus specifiskos atbalsta mērķus, un pieņem lēmumu par:
      1. papildinošo projektu idejām, kurām nepieciešams nodrošināt savstarpēji saistītu vērtējumu, ņemot vērā Ministru kabineta noteikumu par specifiskā atbalsta mērķa īstenošanu apstiprināšanas laika grafiku, saraksta un indikatīvā finansējuma apjoma virzīšanu apstiprināšanai Ministru kabinetā;
      2. nosacījumiem (nepieciešamības gadījumā), kas tiek ietvertas papildinošo projektu iesniegumu vērtēšanas kritērijos, lai novērtētu, vai projekta iesniegumā ir iekļautas padomes lēmumā noteiktās prasības, un kas ir jāievēro papildinošiem projektiem to īstenošanas laikā, lai nodrošinātu, ka papildinošo projektu kopējais mērķis tiek sasniegts;
   6. pieņem lēmumu par 3.3.1. specifiskā atbalsta mērķa (89 novadu pašvaldībām, kurās neietilpst reģionālas nozīmes attīstības centri) un 4.2.2. specifiskā atbalsta mērķa (110 novadu pašvaldībām) projektu ideju konceptu priekšatlases rezultātā atbalstāmajiem projektu ideju konceptiem, to Eiropas Reģionālās attīstības fonda finansējuma apmēru un sasniedzamajiem iznākuma rādītājiem;
   7. saskaņo pašvaldības attīstības programmas investīciju plāna projektu Eiropas Reģionālās attīstības fonda finansējuma un sasniedzamo iznākuma rādītāju apjomu pašvaldībām ārpus nacionālas un reģionālas nozīmes attīstības centriem (110 novadu pašvaldībām) 8.1.2. un 8.1.3. specifiskā atbalsta mērķa ietvaros, izvērtējot investīciju plānā iekļauto projektu ideju atbilstību specifiskā atbalsta mērķa mērķiem, atbalstāmajām darbībām, attiecināmajām izmaksām un sasniedzamajiem rezultātiem;
   8. saskaņojot katras pašvaldības projekta idejas konceptu 9.3.1. specifiskā atbalsta mērķa 9.3.1.1. pasākuma ietvaros, izvērtē tā atbilstību 9.3.1. specifiskā atbalsta mērķa 9.3.1.1. pasākuma mērķim, atbalstāmajām darbībām un sasniedzamajiem rezultātiem, kā arī atbilstību 9.2.2. specifiskā atbalsta mērķa 9.2.2.1. pasākuma ietvaros izstrādātajam un Labklājības ministrijas izveidotajā Sociālo pakalpojumu attīstības padomē apstiprinātajam reģionu deinstitucionalizācijas plānā iekļautajam sabiedrībā balstīta pakalpojuma risinājumam, t.sk., mērķa grupas personu vajadzībām atbilstošāko pakalpojumu izvietojuma plānam, pakalpojuma plāna ieviešanas laika grafikam, pakalpojuma plāna ieviešanai nepieciešamā finansējuma apmēram, pašvaldību sadarbības koordinācijas modelim plānoto sociālo pakalpojumu (izvēlētā risinājuma) attīstībai un sniegšanai, ja nepieciešamais pakalpojums pieejams vai plānots arī citas pašvaldības administratīvajā teritorijā;
   9. vienu reizi gadā izskata Vides aizsardzības un reģionālās attīstības ministrijas sagatavoto ziņojumu par atbildīgo iestāžu specifisko atbalsta mērķu teritoriālo kartējumu analīzi atbilstoši Reģionālās politikas pamatnostādnēm 2013.–2019.gadam, Eiropas Savienības fondu ieguldījumiem un rādītājiem Latvijas administratīvajās teritorijās, to savstarpējo efektu un ietekmi uz teritoriju attīstību, kā arī minēto mērķu atbilstību pašvaldību attīstības programmās noteiktajiem mērķiem un investīciju plāniem un pieņemt lēmumu par priekšlikumiem specifisko atbalsta mērķu īstenošanai teritorijas līdzsvarotai attīstībai.
3. Ja pašvaldības iesniedz aktualizētu attīstības programmu vai projekta idejas konceptu, par kuru jau ir sniegts Vides aizsardzības un reģionālās attīstības ministrijas atzinums un kas jau ir izskatīta padomē, padomes vadītājs izvērtē nepieciešamību to izskatīt atkārtoti.
4. Grozījumus šo noteikumu 4.3.2.apakšpunktā noteiktajā integrēto teritoriju investīciju specifiskā atbalsta mērķa Eiropas Reģionālās attīstības fonda finansējuma un sasniedzamo iznākuma rādītāju sadalījumā, ņemot vērā pašvaldību attīstības programmas, izņemot 8.1.2. un 8.1.3. specifiskā atbalsta mērķus un 9.3.1. specifiskā atbalsta mērķa 9.3.1.1. pasākumu, veic biedrība “Latvijas Lielo pilsētu asociācija”, ievērojot visu integrēto teritoriju investīciju specifisko atbalsta mērķu sasniedzamos rezultātus, integrēto teritoriju investīciju specifisko atbalsta mērķu noteikto kopējo finansējuma apmēru un ievērojot šādus nosacījumus:
   1. projektā sākotnēji noteiktās sasniedzamās iznākuma rādītāju vērtības var grozīt ar nosacījumu, ka šo noteikumu 4.3.2.apakšpunktā noteiktās katra integrēto teritoriju investīciju specifiskā atbalsta mērķa kopējās sasniedzamo iznākuma rādītāju vērtības pašvaldībai nesamazinās;
   2. ja izmaiņas pašvaldības projektā nepārsniedz 20 procentus no plānotā Eiropas Reģionālās attīstības fonda finansējuma apmēra, biedrība “Latvijas Lielo pilsētu asociācija” par veiktajiem grozījumiem informē Padomi;
   3. ja izmaiņas pašvaldībai ir 20 vai vairāk procentu no pašvaldībai projektā plānotā Eiropas Reģionālās attīstības fonda finansējuma apjoma, grozījumus apstiprina Padome.
5. Padomei ir pienākums uzaicināt piedalīties padomes sēdē ekspertus – attiecīgās nozares speciālistus, kuriem ir tiesības izteikt viedokli par jautājuma iespējamiem risinājumiem, lai nodrošinātu objektīva lēmuma pieņemšanu.

**III Padomes sastāvs**

1. Padomes sastāvā ar balstiesībām ir pa vienam pārstāvim no Vides aizsardzības un reģionālās attīstības ministrijas, Finanšu ministrijas, Izglītības un zinātnes ministrijas, Labklājības ministrijas, Ekonomikas ministrijas, Kultūras ministrijas, Satiksmes ministrijas, Veselības ministrijas, Zemkopības ministrijas, Pārresoru koordinācijas centra, Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības, katra plānošanas reģiona, Latvijas Darba devēju konfederācijas un Latvijas Tirdzniecības un rūpniecības kameras.
2. Lēmumu pieņemšanā piedalās:
   1. Vides aizsardzības un reģionālās attīstības ministrijas, Finanšu ministrijas, Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības un katra plānošanas reģiona pārstāvis, pieņemot lēmumu par visiem padomē izskatāmajiem jautājumiem;
   2. Ekonomikas ministrijas, Pārresoru koordinācijas centra, Latvijas Darba devēju konfederācijas, Latvijas Tirdzniecības un rūpniecības kameras pārstāvis, pieņemot šo noteikumu 4.3. un 4.6.apakšpunktā minēto lēmumu par 3.3.1. un 5.6.2. specifisko atbalsta mērķi;
   3. Ekonomikas ministrijas pārstāvis, pieņemot šo noteikumu 4.3. un 4.6.apakšpunktā noteikto lēmumu par 4.2.2. specifisko atbalsta mērķi;
   4. Labklājības ministrijas un Veselības ministrijas pārstāvis, pieņemot šo noteikumu 4.3.1., 4.3.2. un 4.8.apakšpunktos minēto lēmumu par 9.3.1. specifiskā atbalsta mērķa 9.3.1.1.pasākumu;
   5. Izglītības un zinātnes ministrijas un Pārresoru koordinācijas centra pārstāvis, pieņemot šo noteikumu 4.3.1., 4.3.2., 4.3.3. un 4.7.apakšpunktā minēto lēmumu par 8.1.2. specifisko atbalsta mērķi;
   6. Izglītības un zinātnes ministrijas, Kultūras ministrijas un Pārresoru koordinācijas centra pārstāvis, pieņemot šo noteikumu 4.3.1. un 4.3.2.apakšpunktā minēto lēmumu par 8.1.3. specifisko atbalsta mērķi;
   7. Kultūras ministrijas, Satiksmes ministrijas, Ekonomikas ministrijas, Izglītības un zinātnes ministrijas, Labklājības ministrijas, Veselības ministrijas, Zemkopības ministrijas, Pārresoru koordinācijas centra, Latvijas Darba devēju konfederācijas, Latvijas Tirdzniecības un rūpniecības kameras pārstāvis, pieņemot šo noteikumu 4.5. un 4.9.apakšpunktā minēto lēmumu.
3. Padomes darbā novērotāja statusā ir tiesības piedalīties Centrālās finanšu un līgumu aģentūras un Valsts reģionālās attīstības aģentūras pārstāvim, kā arī pašvaldības pārstāvim, ja tiek izskatīta attiecīgās pašvaldības attīstības programma, projektu ideju koncepti vai citi saistītie jautājumi.
4. Padomes personālsastāvu apstiprina ar vides aizsardzības un reģionālās attīstības ministra rīkojumu.

**IV Padomes darbība**

1. Padomes vadītājs ir Vides aizsardzības un reģionālās attīstības ministrijas valsts sekretāra vietnieks reģionālās attīstības jautājumos.
2. Padomes locekļi un vadītājs nosaka savus aizvietotājus.
3. Padomes vadītāja prombūtnes laikā padomi vada vadītāja vietnieks. Padomes sēdes ir atklātas.
4. Padomes vadītājs vai – viņa prombūtnes laikā – padomes vadītāja vietnieks:
   1. plāno un organizē padomes darbu;
   2. apstiprina padomes sēžu darba kārtību;
   3. sasauc un vada padomes sēdes;
   4. paraksta sēžu protokolus un citus padomē sagatavotos dokumentus;
   5. bez īpaša pilnvarojuma pārstāv padomi.
5. Padomes sekretariāta (turpmāk – sekretariāts) funkcijas veic Vides aizsardzības un reģionālās attīstības ministrija.
6. Padomes sekretariāts:
   1. tehniski nodrošina padomes darbu;
   2. ne vēlāk kā četras nedēļas pirms plānotās sēdes informē padomi un pašvaldības par kārtējās sēdes provizorisko norises laiku, vietu un izskatāmajiem jautājumiem, lūdzot iesūtīt papildus priekšlikumus iekļaušanai sēdes darba kārtībā, kā arī nosūta uzaicinājumu iesniegt pašvaldību attīstības programmas vai projektu ideju konceptus;
   3. nedēļas laikā izvērtē priekšlikumus par sēdes darba kārtībā papildus iekļaujamajiem jautājumiem un sagatavo precizēto padomes sēdes darba kārtības projektu un attiecīgos sēdes materiālus;
   4. divas nedēļas pirms padomes sēdes nosūta padomes locekļiem precizēto sēdes darba kārtību, sēdes materiālus un uzaicinājumu uz sēdi, apzinot sēdes dalībniekus – padomes locekļus vai to aizvietotājus;
   5. nodrošina sēžu protokolēšanu, tai skaitā atspoguļojot sēdē pieņemtos lēmumus attiecībā uz nepieciešamību precizēt pašvaldību attīstības programmas, projektu idejas vai projektu ideju konceptus;
   6. apkopo padomes lēmumus un, pamatojoties uz tiem, sagatavo Ministru kabineta rīkojumu projektus par:
      1. Eiropas Reģionālās attīstības fonda finansējuma apjomu un sasniedzamajiem iznākuma rādītājiem reģionālas nozīmes attīstības centriem 3.3.1. un 5.6.2.specifiskā atbalsta mērķa ietvaros;
      2. atbalstāmajiem projektu ideju konceptiem, to Eiropas Reģionālās attīstības fonda finansējuma apjomu un sasniedzamajiem iznākuma rādītājiem novadu pašvaldībām (110 novadu pašvaldībām) 4.2.2. specifiskā atbalsta mērķa ietvaros un novadu pašvaldībām, kurās neietilpst reģionālas nozīmes attīstības centri (89 novadu pašvaldībām) 3.3.1. specifiskā atbalsta mērķa ietvaros, balstoties uz Vides aizsardzības un reģionālās attīstības ministrijas organizētās projektu ideju konceptu priekšatlases rezultātiem;
      3. Eiropas Reģionālās attīstības fonda finansējuma apjomu un sasniedzamajiem iznākuma rādītājiem, pamatojoties uz Vides aizsardzības un reģionālās attīstības ministrijas saskaņoto Latgales plānošanas reģiona attīstības programmas pielikumu;
   7. apkopo padomes lēmumus un, pamatojoties uz tiem, sagatavo priekšlikumus atbildīgajām iestādēm, vadošajai iestādei un par nozaru politiku atbildīgajām ministrijām par iespējamajām izmaiņām specifiskajos atbalsta mērķos, lai tiktu nodrošināta teritoriju līdzsvarota attīstība;
   8. uzglabā padomes sēžu un rakstisko procedūru materiālus, protokolus un izziņas. Materiālu uzglabāšanai izveido padomes locekļiem un uzaicinātajām personām pieejamu elektronisku vietni, kā arī projektu ideju un projektu ideju konceptu reģistru.
7. Vides aizsardzības un reģionālās attīstības ministrija šo noteikumu 17.6. apakšpunktā minētos Ministru kabineta rīkojumu projektus iesniedz izskatīšanai Ministru kabinetā.
8. Padome ir lemttiesīga, ja tajā piedalās ne mazāk kā divas trešdaļas no balsstiesīgajiem padomes locekļiem vai viņu aizvietotājiem.
9. Padome lēmumus pieņem, atklāti balsojot, ar klātesošo Padomes locekļu balsu vairākumu. Balsīm sadaloties līdzīgi, izšķirošā ir padomes vadītāja balss.
10. Padomes sēžu protokolus noformē piecu darbdienu laikā pēc attiecīgās sēdes un nosūta saskaņošanai visiem padomes locekļiem. Ja triju darba dienu laikā pēc sēdes protokola projekta nosūtīšanas netiek saņemti iebildumi, sēdes protokols uzskatāms par saskaņotu. Padomes sēdes protokolā iekļauj sēdes darba kārtības jautājumus un pieņemtos lēmumus, kā arī norāda personas, kuras piedalījušās un kuras nav piedalījušās sēdē. Sēžu protokolu paraksta padomes vadītājs. Padomes loceklim ir tiesības pievienot protokolam savu rakstiski iesniegto atsevišķo viedokli.
11. Padomes vadītājam ir tiesības ierosināt pieņemt lēmumu rakstiskās procedūras kārtībā.
12. Ja padomes vadītājs ierosina lēmumu pieņemt rakstiskās procedūras kārtībā:
    1. sekretariāts informē par rakstiskās procedūras uzsākšanas termiņu un elektroniski izsūta padomes locekļiem izskatāmos materiālus;
    2. padomes locekļi desmit darba dienu laikā, ja izskatāmais jautājums nav steidzams vai trīs darba dienu laikā, ja izskatāmais jautājums noteikts kā steidzams, pēc materiālu saņemšanas elektroniski nosūta sekretariātam atzinumu, kurā ir iekļauts padomē pārstāvētās institūcijas viedoklis;
    3. ja iebildumi par izskatāmo jautājumu nav saņemti, uzskatāms, ka lēmums pieņemts koleģiāli vienojoties. Ja atzinumā ir izteikti iebildumi, sekretariāts trīs darba dienu laikā pēc iebildumu saņemšanas, sagatavo izziņu un nosūta elektroniski padomes locekļiem un iesaistītajām pašvaldībām;
    4. pašvaldība, saņemot izziņu, piecu darba dienu laikā izvērtē un precizē attīstības programmu vai iesniegto projekta idejas konceptu atbilstoši iesūtītajiem iebildumiem un elektroniski nosūta sekretariātam. Sekretariāts divu darba dienu laikā precizē šo noteikumu 23.3.punktā sagatavoto izziņu un elektroniski nosūta padomes locekļiem saskaņošanai, pievienojot pašvaldību atkārtoti iesniegtos materiālus;
    5. padomes locekļi, saņemot šo noteikumu 23.4.punktā precizētos materiālus, trīs darba dienu laikā elektroniski nosūta sekretariātam atzinumu, kurā ir iekļauts padomē pārstāvētās institūcijas viedoklis;
    6. ja padomes locekļi šo noteikumu 23.2. apakšpunktā noteiktajos termiņos ir izteikuši iebildumus vai šo noteikumu 23.3.-23.4. apakšpunktā noteiktās saskaņošanas ietvaros nevienojas par precizētajiem materiāliem, padomes vadītājs pieņem lēmumu:
       1. pārtraukt rakstisko procedūru un jautājumu izskatīt tuvākajā padomes sēdē, kurā lēmuma pieņemšana tiek nodrošināta ar padomes locekļu balsu vairākumu (vienāda balsu skaita gadījumā izšķirošā balss ir padomes vadītājam);
       2. noslēdz rakstisko procedūru, veicot lēmumu pieņemšanu elektroniski ar balsu vairākumu (vienāda balsu skaita gadījumā izšķirošā balss ir padomes vadītājam);
    7. sekretariāts trīs darba dienu laikā sagatavo un padomes vadītājs paraksta padomes lēmumu par rakstiskās procedūras rezultātiem.

Ministru prezidente L. Straujuma

Iesniedzējs:

Vides aizsardzības un

reģionālās attīstības ministrs K. Gerhards

Vīza:

Valsts sekretārs G. Puķītis

29.09.2015. 16:33

2570

I. Jureviča, 66016727

[ilze.jurevica@varam.gov.lv](mailto:ilze.jurevica@varam.gov.lv)